Na temelju članka 391. Zakona o vlasništvu i drugim stvarnim pravima (“Narodne novine” br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09 i 143/12), te članka 28. Statuta Općine Ernestinovo („Službeni glasnik Općine Ernestinovo“ broj 1/13 i 4/13), Općinsko vijeće Općine Ernestinovo na 23. sjednici, održanoj 16. ožujka 2016. donosi

**ZAKLJUČAK**

**o prodaji nekretnine u vlasništvu**

**Općine Ernestinovo**

Članak 1.

 Pokreće se postupak za prodaju nekretnine u vlasništvu Općine Ernestinovo, označene kao kčbr. 610/2, k.o. Ernestinovo, u naravi pašnjak, površine 1602 m2.

Članak 2.

 Početna cijena za prodaju nekretnine ima se utvrditi procjenom ovlaštenog sudskog vještaka.

Članak 3.

 Nekretnina se prodaje putem javnog natječaja, a za raspisivanje i provedbu javnog natječaja te zaključivanje ugovora o kupoprodaji ovlašćuje se općinski načelnik.

Članak 4.

 Općinski načelnik imenovat će povjerenstvo za provedbu javnog natječaja od tri člana, koje će prema natječajnim uvjetima odabrati najpovoljniju ponudu i predložiti mu donošenje odluke o izboru najpovoljnijeg ponuditelja te zaključivanje kupoprodajnog ugovora.

 Općinski načelnik ima pravo ne prihvatiti niti jednu ponudu ako procijeni da niti jedna pristigla ponuda ne udovoljava interesima Općine Ernestinovo, u kojem slučaju se natječaj poništava.

Članak 5.

Općinski načelnik je po okončanju postupka dužan izvijestiti Općinsko vijeće Općine Ernestinovo o ishodu natječaja.

KLASA: 944-01/16-01/1

URBROJ: 2158/04-16-01

Ernestinovo, 16. ožujka 2016.

Predsjednik

Općinskog vijeća

Siniša Stražanac